OpenLLM-France/wikimedia huggingface dataset:
# Anan (ciutat)

Anan (阿南市, Anan-shi) és una ciutat de la prefectura de Tokushima, al Japó.
El 2015, tenia una població estimada de 75.494 habitants i una densitat de població de 270 habitants per km². Té una àrea total de 279,56 km².

## Geografia

Anan està situada a la costa est de la prefectua de Tokushima. Fa frontera amb la ciutat de Komatsushima pel nord, amb l'oceà Pacífic pel sud, el canal de Kii per l'est, i les muntanyes de Shikoku per l'oest.

## Història

Anan fou establerta l'1 de maig de 1958.
El 20 de març de 2006, els pobles de Hanoura i Nakagawa (ambdós del districte de Naka) van annexar-se a la ciutat d'Anan.

## Economia

Nichia, una multinacional manufacturadora de LEDs i materials electrònics té la seu a la ciutat.

## Referències

* 1 2 3 «阿南市の概要 (Introducció a la ciutat d'Anan)» (en japonès). Ajuntament d'Anan, 28-02-2016. [Consulta: 14 març 2016].
* ↑ «平成２７年版　阿南市統計書 - 市勢概要 (Estadístiques anuals d'Anan - 2016 - Introducció)» (PDF). Ajuntament d'Anan. Arxivat de l'original el 2016-03-16. [Consulta: 14 març 2016].
* ↑ "Corporate Information." Nichia [Consulta: 10 de setembre de 2015]

## Enllaços externs

* Pàgina web de l'ajuntament d'Anan (japonès)
# Plowshare

Plowshare va ser un grup de heavy metal de Ponent. El seu estil musical barrejava rock dur i thrash metal.

## Discografia

* Here comes the plowman (2006)
* Life must disappear (2008)
* The lambs astray (2012)

## Referències

* ↑ «grups de música en català, rock català, músics», 21-01-2009. Arxivat de l'original el 2009-01-21. [Consulta: 18 maig 2023].
* ↑ «Els tres discos dels lleidatans Plowshare, ja a les xarxes». Segre, 03-11-2021. [Consulta: 18 maig 2023].
# Tirà diademat argentat

El tirà diademat argentat (Ochthoeca leucophrys) és un ocell de la família dels tirànids (Tyrannidae).

## Hàbitat i distribució

Habita vegetació arbustiva de ribera i terres de conreu, dels Andes del Perú, centre i sud de Bolívia i nord-oest de l'Argentina.

## Referències

* ↑ «Tirà diademat argentat». Cercaterm. TERMCAT, Centre de Terminologia. Rev. 20/01/2023(català)
# Juan Feliu Rodríguez de la Encina

Juan Feliu Rodríguez de la Encina (Benissa, 1833 - València, 1908) fou un polític valencià. Pertanyia a una família acomodada i es llicencia en dret a la Universitat de València, encara que mai no va exercir i es va dedicar a administrar el seu patrimoni. El 1861, influït per Nicolás María Rivero, ingressà al Partit Democràtic, del qual passaria després de la revolució de 1868 al Partit Republicà Democràtic Federal. Participà activament en la revolució, fou comandant d'un batalló de la Milícia Nacional, regidor de l'Ajuntament de València i membre de la Diputació de València pel districte d'Albaida i el 1871 pel de València.
En les eleccions generals espanyoles de 1873 fou elegit diputat per Pego, i durant la revolta cantonalista de València fou vocal de la Junta Revolucionària, tot i que era contrari a la revolta. Durant la restauració borbònica es va alinear amb el sector de Francesc Pi i Margall i va reorganitzar el Partit Federal a València, amb el qual fou escollit novament regidor de València el 1891. Poc després fou destituït en l'Assemblea Federal de Castelló, que el va substituir per Vicent Blasco Ibáñez, cosa que va provocar a la llarga una escissió en el partit.

## Referències

* ↑ Fitxa del Congrés dels Diputats (castellà)
* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.204. ISBN 9788495484802.
# Antisialagog

Antisialagog és aquell agent o substància que impedeix o disminueix la secreció de la saliva. L'atropina, principi actiu que conté la belladona, és un d'aquests agents.

## Referències

* ↑ Lavinia L. Dock: Text-Book Of Materia Medica For Nurses, 1916 (accessed 15.10.2010)
# Stegastes aureus

Stegastes aureus és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 11 cm de longitud total.

## Distribució geogràfica

Es troba a Nova Caledònia, les Illes de la Línia, Samoa, les Tuamotu i les Illes Marqueses.

## Referències

* 1 2 FishBase (anglès)

## Bibliografia

* Fowler, H. W. 1927. Fishes of the tropical central Pacific. Bull. Bernice P. Bishop Mus. No. 38: 1-32, Pl. 1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Paragrup

Paragrup (en anglès: paragroup) és un terme usat en genètica de poblacions per a descriure llinatges dins un haplogrup que no està definit per cap marcador únic addicional. En els haplogrups del cromosoma Y humà els paragrups es representen típicament per un asterisc (* ) posat després del principal haplogrup. El terme "paragrup" és una contracció en anglès dels termes parafilètic i haplogrup
Si es descobreix un marcador únic dins d'un paragrup, es dona un nom específic al llinatge i es treu fora del paragrup per formar un subclade independent.

## Referències

* ↑ The Y Chromosome Consortium, T. Y C. «A Nomenclature System for the Tree of Human Y-Chromosomal Binary Haplogroups». Genome Research. Cold Spring Harbor Laboratory Press, vol. 12, 2, 2002, pàg. 339–48. DOI: 10.1101/gr.217602. PMC: 155271. PMID: 11827954.
# Plutarco Elías Calles

Francisco Plutarco Elías Campuzano (25 de setembre de 1877 – 19 d'octubre de 1945) va ser un mestre, militar i polític mexicà; més conegut com a Plutarco Elías Calles, el «Cap Màxim de la Revolució».
Elías Calles va ser un destacat militar i polític de l'estat de Sonora; fill d'un buròcrata alcohòlic vingut a menys, la seva mare va morir quan tenia tres anys i va quedar sota la tutela dels seus oncles materns a Hermosillo.
Va treballar com a administrador d'un hotel a Guaymas, en un molí a Fronteras, periodista, i mestre i inspector d'escoles. El 1911 va ser nomenat comissari d'Agua Prieta, on va sufocar un aixecament magonista. El 1912 es va sumar a les forces del govern de Francisco I. Madero per enfrontar la rebel·lió de Pascual Orozco. A la caiguda de Madero, el 1913 es va unir al constitucionalisme encapçalat per Venustiano Carranza i va estar sota el comandament d'Álvaro Obregón. En finalitzar la lluita contra Victoriano Huerta, va enfrontar amb èxit els atacs de Francisco Villa a Sonora, des d'Agua Prieta.
Eñ 1915, va ser nomenat governador interí de Sonora. Després va ser nomenat secretari (ministre) de Foment i Treball en el gabinet del president Venustiano Carranza. El 1920 es va adherir a la campanya electoral d'Álvaro Obregón. En triomfar el Pla d'Agua Prieta, va ocupar la secretaria (ministeri) de Guerra del govern de Adolfo de la Huerta i, posteriorment va ser secretari de Governació (ministre d'Interior) del govern d'Obregón.

## Referències

* ↑ "Acta de bautizo de Plutarco Elías Campuzano", Guaymas, 1878.
* ↑ SEFCHOVICH, Sara, " La Suerte de la Consorte". México, Oceano, 2001.
# Daduhepa

Daduhepa va ser una reina hitita (tawananna) casada amb Tudhalias III i mare de Tudhalias el Jove i de Subiluliuma I.
Portava el títol de "Gran reina" i va sobreviure al seu marit, ja que, segons el costum hitita, el va seguir portant en el breu regnat (si es que va regnar) del seu fill Tudhalias el Jove i el de Subiluliuma I. Alguns autors creuen que Daduhepa provenia d'Ahhiyuwai que més endavan es va exiliar a aquell territori fina a la mort de Subiluliuma i després va tornar a Hattusa. Trevor Bryce considera que aquesta opinió és especulativa i basada en textos fragmentaris, i que en realitat el text es refereix a la primera esposa (coneguda) de Subiluliuma, la reina Henti, de la que el rei hitita es va divorciar i va desterrar quan es va casar amb Mal-Nikal, filla del rei de Babilònia Burnaburiaix II.

## Referències

* ↑ Bryce, Trevor. El reino de los hititas. Madrid: Cátedra, 2001, p. 202. ISBN 8437619181.
# Treece

Treece és una població dels Estats Units a l'estat de Kansas. Segons el cens del 2000 tenia 149 habitants.

## Demografia

Segons el cens del 2000, Treece tenia 149 habitants, 59 habitatges, i 37 famílies. La densitat de població era de 821,8 habitants/km².
Dels 59 habitatges en un 33,9% hi vivien nens de menys de 18 anys, en un 47,5% hi vivien parelles casades, en un 10,2% dones solteres, i en un 35,6% no eren unitats familiars. En el 33,9% dels habitatges hi vivien persones soles el 18,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,26.
Per edats la població es repartia de la següent manera: un 30,9% tenia menys de 18 anys, un 7,4% entre 18 i 24, un 25,5% entre 25 i 44, un 19,5% de 45 a 60 i un 16,8% 65 anys o més.
L'edat mediana era de 37 anys. Per cada 100 dones de 18 o més anys hi havia 106 homes.
La renda mediana per habitatge era de 22.500 $ i la renda mediana per família de 28.125 $. Els homes tenien una renda mediana de 26.250 $ mentre que les dones 33.125 $. La renda per capita de la població era de 10.122 $. Entorn del 20% de les famílies i el 26,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Treece». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Treece». American Fact Finder. Oficina del Cens dels Estats Units, 12-01-2010.
# Anthoinita

L'anthoinita és un mineral de la classe dels sulfats. Rep el seu nom de Raymond Anthoine (1884-1971), enginyer de mines belga que va escriure sobre la prospecció dels dipòsits al·luvials.

## Característiques

L'anthoinita és un wolframat d'alumini, de fórmula química AlWO₃(OH)₃. Cristal·litza en el sistema triclínic formant cristalls d'uns pocs mil·límetres aplanats en {010}. Acostuma a trobar-se de manera pulverulenta o en masses gredoses. També se'n troba pseudomorfica després de scheelita en cristalls grans. La seva duresa a l'escala de Mohs és 1, sent un mineral molt tou.
Segons la classificació de Nickel-Strunz, l'anthoinita pertany a «07.GB - Molibdats, wolframats i niobats amb anions addicionals i/o H₂O» juntament amb els següents minerals: lindgrenita, szenicsita, cuprotungstita, fil·lotungstita, rankachita, ferrimolibdita, mpororoïta, obradovicita-KCu, mendozavilita-NaFe, paramendozavilita i tancaïta-(Ce).

## Formació i jaciments

Es troba en placers amb cassiterita i wolframita, i en filons de quars amb ferberita, la qual apareix per reemplaçar-la. Sol trobar-se associada a altres minerals com: wolframita, scheelita, quars, ferberita, mpororoïta, raspita, ferritungstita, russellita o cassiterita. Va ser descoberta a la mina Mt Misobo, a Maniema (República Democràtica del Congo). També se n'ha trobat a Kara (Austràlia), Mayo (Canadà), Kivu (República Democràtica del Congo), Wazuka-cho (Japó) i a diverses mines de Ruanda i Uganda.

## Referències

* ↑ «Anthoinite» (en anglès). Mindat. [Consulta: 27 desembre 2015].
* ↑ «Anthoinite» (en anglès). Handbook of Mineralogy. [Consulta: 27 desembre 2015].
# Stegastes flavilatus

Stegastes flavilatus és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba des de la Península de Baixa Califòrnia (Mèxic) fins a l'Equador.

## Referències

* 1 2 FishBase (anglès)

## Bibliografia

* Gill, T. N. 1862. Catalogue of the fishes of Lower California in the Smithsonian Institution, collected by Mr. J. Xantus. Proc. Acad. Nat. Sci. Phila. v. 14 (nos. 3-4): 140-151.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Paraguanajuatita

La paraguanajuatita és un mineral de la classe dels sulfurs, que pertany al grup de la tetradimita. Rep el nom per la seva relació amb la guanajuatita.

## Característiques

La paraguanajuatita és un sulfur de fórmula química Bi₂Se₃. Es tracta d'una espècie aprovada per l'Associació Mineralògica Internacional, i publicada per primera vegada el 1948. Cristal·litza en el sistema trigonal. La seva duresa a l'escala de Mohs es troba entre 2,5 i 3.
Segons la classificació de Nickel-Strunz, la paraguanajuatita pertany a «02.DC - Sulfurs metàl·lics, amb variable proporció M:S» juntament amb els següents minerals:, hedleyitaikunolita, ingodita, joseïta-B, kawazulita, laitakarita, nevskita, pilsenita, skippenita, sulfotsumoïta, tel·lurantimoni, tel·lurobismutita, tetradimita, tsumoïta, baksanita, joseïta-C, protojoseïta, sztrokayita, vihorlatita i tel·luronevskita.

## Formació i jaciments

Va ser descoberta a la mina Santa Catarina, a la localitat de Rancho Calvillo, al municipi de Guanajuato (Guanajuato, Mèxic). Tot i tractar-se d'una espècie gens habitual ha estat descrita en tots els continents del planeta a excepció de l'Antàrtida.

## Referències

* ↑ «Paraguanajuatite» (en anglès). Mindat. [Consulta: 8 febrer 2021].
# Andréievka (Kholódnoie)

* Per a altres significats, vegeu «Andréievka».
Andréievka - Андреевка (rus) - és un poble de l'óblast de Bélgorod, a Rússia. El 2016 tenia 259 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Pia Bech Mathiesen

Pia Bech Mathiesen (31 de gener de 1962 – 20 de febrer de 2016) va ser una dissenyadora i emprenedora danesa. Va presidir el Consell danés de disseny i va ser directora del parc de diversions científic Univers a Als.

## Biografia

Va estudiar disseny en la Reial Acadèmia de Belles Arts de Dinamarca, on es va graduar el 1987. Després va estudiar disseny i economia a la California Polytechnic State University (1988) i economia, organització i sociologia laboral a l'Escola de negocis de Copenhaguen (1994).
Va ser cap de disseny en la companyia de ferrocarril nacional danesa DSB (1996–2010) abans d'entrar a treballar en Univers en 2013. En paral·lel, va estar en les juntes directives del Museu danés de Disseny, el Consell danès de disseny, l'Escola de Disseny Koldning i la Universitat de Dinamarca del Sud. A principis de 2014, va presidir Sønderjyllands Symfoniorkester.

## Referències

* 1 2 3 «Dødsfald: Direktør i Universe, Pia Bech Mathiesen blev 54 år» (en danès). jv.dk, 21-02-2016.
# Daduixa

Daduixa o Dāduša va ser rei de la ciutat mesopotàmica d'Eixnunna o Warum. Va regnar cap al 1800 aC i 1779 aC. Era fill del rei d'Eixnunna Ipiq-Adad II (circa 1862 aC - 818 aC).
Els reis d'Eixnunna s'havien referit a ells mateixos amb el títol d'ensi (governador), però a principis del segle xix aC van començar a anomenar-se lugal, una paraula sumèria que significa "rei". El pare de Daduixa i el seu germà Naram-Sin, que van governar abans que ell, ja portaven el títol de Lugal.
Daduixa va estendre el territori d'Eixnunna per la vall del riu Diyala, on va conquerir diverses ciutats. Va seguir les formes expansionistes de governar del seu pare i del seu germà Naram-Sin, combinant la guerra amb la diplomàcia per augmentar la seva influència al territori. a principis del segle xviii aC Eixnunna era un dels estats més importants de la regió.
A Daduixa el va succeir el seu fill Ibalpiel II.

## Referències

* ↑ Van De Mieroop, Marc. A history of the ancient Near East, ca. 3000-323 B.C.. Oxford: Blackwell, 2007, p. 99-100. ISBN 9781405149105.
* ↑ Reuven, Yaron. The laws of Eshnunna. Leiden: Brill, 1988, p. 19-20. ISBN 9789004085343.
# Totma

Totma (en rus: Тотьма) és una ciutat de l'óblast de Vólogda, a Rússia, que el 2017 tenia 9.895 habitants. És la seu administrativa del districte rural homònim.

## Història

La primera menció a Totma es remunta a uns documents del 1137, amb el nom de Todma (Тодма), emplaçament ubicat a la desembocadura del riu Totma. El 1559, arruïnats pels tàtars de Kazan, els habitants s'instal·laren a la riba del riu Sukhova, on el 1554 es fundà un monestir, que rebé el 1555 un privilegi per comerciar amb la sal. Prop d'aquestes mines de sal es desenvolupà un centre econòmic i administratiu, Totma, que rebé l'estatus de ciutat el 1565.
Al segle xvi i XVII, Totma era un centre de producció de sal (de 50 a 170 tones per any), així com un centre de trànsit en la ruta comercial de la mar Blanca. Al segle xvii i XVIII, els mercaders de Totma desenvoluparen el comerç amb Sibèria i la vila esdevingué un gran magatzem de mercaderies. A la segona meitat del segle xviii, els mercaders locals llançaren expedicions comercials fins a Alaska. Un dels exploradors de l'Amèrica russa, Ivan Kuskov, nadiu de Totma, fundà Fort Ross el 1812, prop de la vila de San Francisco, a Califòrnia.

## Referències

* ↑ Данные переписи 2002 года: таблица 2С. М.: Федеральная служба государственной статистики, 2004.
* ↑ Plantilla:Закон Вологодской области от 6 декабря 2004 № 1109-ОЗ
# Kaloula picta

Kaloula picta és una espècie de granota de la família dels microhílids. Es distribueix per les illes més grans de les Filipines. És una espècie abundant, especialment durant l'estació humida. El seu volum poblacional es manté estable.
Usualment viu en hàbitats humanitzats com àrees amb agricultura, rases, basses artificials i llacs. Els capgrossos es desenvolupen en aquests llocs. D'aquesta manera, no està sotmesa a grans amenaces, llevat de la predació i competència d'espècies invasores.

## Referències

* 1 2 «Kaloula picta» (en anglès). IUCN Red List. Arvin Diesmos, Angel Alcala, Rafe Brown, Leticia Afuang, Cynthia Dolino, Genevieve Gee, Katie Hampson, Mae Leonida Diesmos, Aldrin Mallari, Perry Ong, Liza Paguntalan, Marisol Pedregosa, Dondi Ubaldo, Baldwin Gutierrez. 2004. [Consulta: 5 setembre 2014].
# Suimanga cuaverd

El suimanga cuaverd (Aethopyga nipalensis) és un ocell de la família dels nectarínids (Nectariniidae).

## Hàbitat i distribució

Habita boscos, matolls i terres de conreu de l'Himàlaia, al nord de l'Índia, sud-est del Tibet, oest, nord-est i est de Myanmar, sud-oest de la Xina, Tailàndia peninsular, nord de Laos i nord i centre del Vietnam.

## Referències

* ↑ «Suimanga cuaverd». Cercaterm. TERMCAT, Centre de Terminologia. Rev. 15/12/2021(català)
# Andréievka (Preléstnoie)

* Per a altres significats, vegeu «Andréievka».
Andréievka - Андреевка (rus) - és un poble de l'óblast de Bélgorod, a Rússia. El 2016 tenia 50 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Dadji Rahamata Ahmat Mahamat

Dadji Rahamata Ahmat Mahamat és una activista feminista txadiana. És la directora d'oficina del Collectif des Associations et Mouvements de Jeunes du Tchad (CAMOJET, Col·lectiu de Moviments i Associacions de Joves del Txad).

## Joventut

Dadji Mahamat és filla d'Ahmat Dadji, l'ex-conseller delegat de la Companyia de Sucre Industrial Txadiana (SONASUT) i el cap de l'ètnia hadjerai.
Ella no ha vist al seu pare des que tenia dos anys. El 28 de maig de 1987, el seu pare i els seus dos germans grans, de 20 i 17 anys, van ser arrestats per homes presumptament enviats pel president del Txad, Hissène Habré.
Des de sempre, ella i la seva família han fet campanya per conèixer què els va passar al seu pare i als seus germans, i això l'ha atret a l'activisme de manera més general.

## Carrera

Ha treballat en diverses organitzacions i associacions al Txad, i es va incorporar a CAMOJET el 2010.
És la conseillère du bureau (directora d'oficines) del Collectif des Associations et Mouvements de Jeunes du Tchad (CAMOJET, Col·lectiu de Moviments i Associacions de Joves del Txad), una «associació juvenil que treballa pels drets humans», amb seu a la capital del país, N'Djamena.
El 6 de febrer de 2015, Dadji va ser arrestada, però va ser alliberada en aquell dia amb la condició que no parlés amb la premsa sobre la seva detenció. Ella va intervenir i immediatament va ser arrestada de nou. El 8 de febrer se li va deixar en llibertat sense càrrecs junt amb altres 22 manifestants, i se li va ordenar que no tornés a parlar als mitjans de comunicació, tret que volgués «arruïnar la seva vida».
Dadji ha dit: «He estat assetjada, intimidada i amenaçada, però em mantindré ferma».

## Vida personal

Dadji viu a la capital del Txad, N'Djamena.

## Referències

* 1 2 3 4 5 6 «Dadji Rahamata Ahmat Mahamat: The courage to demand justice» (en anglès). Aministia Internacional.
* 1 2 «May – 2017 – ILCAT - Blogs» (en anglès). topics.gcil-km.net. Arxivat de l'original el 2017-11-08. [Consulta: 7 juliol 2020].
* 1 2 3 «Between recession and repression: the rising cost of dissent in Chad» (en francès). Justice.org, 01-09-2017. Arxivat de l'original el 2021-05-09. [Consulta: 7 juliol 2020].
* 1 2 «Tchad: voici la liste des militants arrêtés par la police - Makaila, plume combattante et indépendante» (en francès). Makaila. Arxivat de l'original el 2022-02-18. [Consulta: 7 juliol 2020].
* 1 2 «Collectif des Associations et Mouvements de Jeunes du Tchad (CAMOJET)» (en anglès). Peace in Sight.
# Tomàs Bosque Peñarroya

Tomàs Bosque Peñarroya (la Codonyera, Matarranya, 27 d'abril de 1948) és un cantant de la Franja de Ponent.
Fins als 24 anys va estar lligat professionalment al món del cooperativisme agrari "Buscar" al seu poble natal. Es va donar a conèixer als anys setanta com a cantautor en castellà i «chapurriàu». és un cantant de la Franja de Ponent.
Músic d'expressió majoritàriament castellana, ha enregistrat dos àlbums. El primer va ser Cuando los tiempos vienen mejores (1977), que contenia dos temes en català. Ha publicat poemes en aquesta llengua en diverses revistes i antologies.
Les seves composicions, profundament líriques, descriuen els greus problemes del camp a l'Aragó i la difícil situació del català a la frontera de la llengua. és un cantant de la Franja de Ponent.

## Discografia

Cuando Los Tiempos Vienen Mejores (1977)
* Descripción
* Deseos
* Dedicado A M. A.
* A Obreros Y Labradores
* A Todos
* Hauriem
* Cuida El Vino
* Compañero
* Como Estamos
* A Golps Creixem.

## Referències

* 1 2 «Còpia arxivada». Arxivat de l'original el 2020-01-27. [Consulta: 19 juliol 2007].
* ↑ https://www.enciclopedia.cat/gran-enciclopedia-catalana/tomas-bosque-i-penarroya
* ↑ https://www.discogs.com/es/master/716543-Tomas-Bosque-Cuando-Los-Tiempos-Viene

## Enllaços externs

* Tomàs Bosque a la Gran Enciclopèdia Aragonesa Arxivat 2020-01-27 a Wayback Machine.